Luonnos 3.12.2018 
 
 
Ympäristöministeriön asetus 
rakennusten vesilaitteistoihin tarkoitettujen sulkuventtiilien                                                       
olennaisista teknisistä vaatimuksista 
 
Ympäristöministeriön päätöksen mukaisesti säädetään maankäyttö- ja rakennuslain 
(132/1999) 117 c §:n 3 momentin nojalla, sellaisena kuin se on laissa (958/2012): 
 
1 § 
Asetuksen soveltamisala 
Tämä asetus koskee rakennuksen ja kiinteistöllä sijaitsevien talousveden ja lämpimän käyt-
töveden johtamiseen tarkoitettujen vesilaitteistojen sulkuventtiilien olennaisia teknisiä vaati-
muksia. 
Tämä asetus kattaa nimelliskooltaan DN 8–DN 100 sulkuventtiilit.  
 
 
2 § 
Sulkuventtiilin määritelmä 
Sulkuventtiilillä  tarkoitetaan kaiken tyyppisiä metallirakenteisia käsikäyttöisiä venttiileitä, 
joilla voidaan avata ja sulkea veden virtaus venttiilin kautta. 
 
 
3 § 
Kelpoisuus talousveden johtamiseen  
Sulkuventtiilistä ei saa siirtyä veteen terveydelle haitallisia aineita eikä se saa heikentää veden 
laatua. Veden kanssa kosketuksiin joutuvien materiaalien on sovelluttava talousveden johtami-
seen. Jos metalliosat ovat kupariseosta, jonka lyijypitoisuus on enintään 0,2 prosenttia, ei tes-
tausta edellytetä. 
Sulkuventtiilin materiaalista testiveteen liuenneen lyijyn pitoisuus voi olla enintään viisi mik-
rogrammaa litrassa, kun materiaali on testattu todellisia käyttöolosuhteita vastaavalla 26 viikon 
pituisella liukenemiskokeella. Testiveden happamuuden (pH-arvo) arvon on oltava välillä 6,7–
8,4, alkaliteetin arvon välillä 0,5–1,3 millimoolia litrassa ja happisaturaation arvon yli 70 pro-
senttia. Testiveden on seisottava neljä tuntia ennen vesinäytteen ottoa. 
Vaihtoehtoisena tuotekohtaisena vaatimuksena sulkuventtiilin metallisista osista veteen liuen-
neen lyijyn sallittu enimmäismäärä voi olla sulkuventtiilikoosta riippuen taulukon yksi mukai-
nen, kun liukeneminen on testattu kymmenen vuorokauden kokeella. Kokeessa voi liueta kad-
miumia enintään kaksi mikrogrammaa. Testiliuoksena on oltava vaihdettava synteettinen ta-
lousvesi, jonka happamuuden arvon on oltava 7,0 0,1.  
 
Taulukko 1. Liuenneen lyijyn sallittu enimmäismäärä 10 vuorokauden kokeessa. 
 . 
Nimelliskoko, DN     ≤ 25 32 40 50 65 80 100 
Lyijymäärä, g 5 10 20 35 50 70 90    
  
 
2 4 §  
Metalliosien korroosionkestävyys  
Sulkuventtiilin veden kanssa kosketuksiin joutuvien osien on oltava sinkinkadonkestävää 
messinkiä, korroosionkestävää kupariseosta tai molybdeeniseostettua ruostumatonta terästä.  
Sulkuventtiilin sinkinkadon syvyyden maksimiarvo voi olla enintään 200 mikrometriä. Sin-
kinkadon osoittamista ei edellytetä, kun sulkuventtiilin koostumuksen sinkkipitoisuus on enin-
tään 15 prosenttia. 
Sulkuventtiilien messinkisiin liitinosiin ei saa syntyä jännityskorroosiota.  
 
 
5 § 
Rakenne ja toiminta 
Sulkuventtiilin pintojen on oltava tasaisia eikä niissä saa olla teräviä ulokkeita. 
Virtausteiden on oltava muotoiltu niin, etteivät vedessä mahdollisesti esiintyvät epäpuhtaudet 
keräänny sulkuventtiiliin ja haittaa sen toimintaa. 
Sulkuventtiilin on oltava helppokäyttöinen. Sulkuventtiilin on sulkeuduttava kierrettäessä 
käyttölaitetta myötäpäivään. Sulkuventtiilin koon salliessa sulkuventtiilin auki- ja kiinniasento 
on oltava havaittavissa merkinnöistä. Sulkuventtiilin on oltava asennettavissa normaalin asen-
nuskäytännön mukaisesti tavanomaisilla putkiavaimilla. 
 
 
6 § 
Mitat 
Putkiliitäntää varten sulkuventtiilissä on oltava kierreliitospäät tai liittimet, jotka ovat raken-
teeltaan ja mitoiltaan vastaavia kuin vesilaitteissa käytettävät tuumakokoiset taulukon kaksi mu-
kaiset kierreliitospäät tai putkiliittimet. 
Palloventtiilin pallon aukon vähimmäishalkaisijan on täytettävä taulukon kolme mukaiset mi-
tat. 
 
Taulukko 2. Sulkuventtiilin nimelliskoko ja sitä vastaava sulkuventtiilin liitospäiden tuumakokoiset 
putkikierteet sekä lieriömäisen sisäkierteen kierrepituus.  
 
 Nimelliskoko, DN 8 10 15 20 25 32 40 50 65 80 100  
  Kierteen tuumakoko ¼ ⅜ ½ ¾ 1 1¼ 1½ 2 2 ½  3 4 
  Kierrepituus, mm 11,0 11,4  15,0    16,3 19,1 21,4 21,4 25,7  30,2 33,3 39,3 
 Vähimmäiskierrepituus a) , mm 8 8,5  10,5  12,0  13,5   15,5 15,5 19,0  20,0 21,0  23,0 
a)  Lieriömäisen sisäkierteen  (tunnus Rp) tehollinen kierrepituus 
 
 
 
 
 
    
  
 
3 Taulukko 3. Palloventtiilien pallon aukon koko. 
 
Venttiilin nimelliskoko, DN  8 10 15 20 25 32 40 50 65 80 100  
 Pallon aukon vähim- 
 mäishalkaisija a), mm  Täysaukko 8 10 15 20 25 32 40 50 65 80 100  
 Supistettu aukko 6 8 10 15 20 25 32 40 50 65 80 
a) Halkaisijan toleranssi enintään 1 %. 
 
 
7 § 
Liitospäät 
Putkiliitäntää varten sulkuventtiilissä on oltava kierreliitospäät tai liittimet, jotka ovat raken-
teeltaan ja mitoiltaan vastaavia kuin vesilaitteissa käytettävät tuumakokoiset kierreliitospäät tai 
muut liittimet.   
 
8 § 
 Kestävyys  
Sulkuventtiilin on kestettävä asennuksessa esiin tulevia mekaanisia rasituksia sekä käytönaikai-
sia mekaanisia rasituksia ja lämpörasituksia. Sulkuventtiilin on oltava tiivis ja  toimintavarma nor-
maaleissa käyttöolosuhteissa. Sulkuventtiilin on oltava suunniteltu ja valmistettu niin, että se kes-
tää jatkuvasti vähintään yhden megapascalin. vesipainetta, ja jatkuvasti veden lämpötilaa 65 cel-
siusastetta ja hetkellisesti lämpötilaa 95 celsiusasetta.   
 
 
9 § 
Merkintä 
Valmistajan on merkittävä sulkuventtiilit pysyvästi niin, että ne ovat yksilöitävissä ja jäljitet-
tävissä. Valmistajan on merkittävä sulkuventtiili siten, että sulkuventtiilin merkinnöistä on ol-
tava luettavissa vähintään valmistajan tunnistetiedot, nimelliskoko (DN) tai kierrekoko, paine-
luokka PN 10 tai suurempi, merkintä sinkinkadonkestävyydestä ”CR” tai ”DZR”, valmistus-
ajankohta ja virtaussuuntanuoli, jos virtaus on vain toiseen suuntaan.  
 
 
10 §   
 Teknisten ominaisuuksien kokeellinen määrittäminen   
Valmistajan on määritettävä sulkuventtiilien tekniset ominaisuudet kokeellisesti. Kokeelli-
nen määrittäminen on tehtävä Euroopan talousalueen jäsenmaassa tai Turkissa yleisesti hyväk-
syttyä menettelyä käyttäen. Valmistajan on toimitettava pyydettäessä selvitys teknisten omi-
naisuuksien määrittämisessä käytetyistä menetelmistä ja koetuloksista rakennushankkeeseen 
ryhtyvälle sekä rakennus- ja markkinavalvontaviranomaiselle  
 
    
  
 
4  
11 § 
Voimaantulo 
Tämä asetus tulee voimaan    päivänä    kuuta 20 
Tämän asetuksen voimaan tullessa vireillä olevaan hankkeeseen sovelletaan tämän asetuksen 
voimaan tullessa voimassa olleita säännöksiä. 
 
 
Helsingissä    päivänä      kuuta 20   
 
Asunto-, energia-  ja ympäristöministeri 
 
                                             Yli-insinööri